ΓΡΑΠΤΗ ΕΡΩΤΗΣΗ P-0001/03

υποβολή: Joan Colom i Naval (PSE) προς την Επιτροπή

(9 Ιανουαρίου 2003)

Θέμα: Βοήθεια προς τους πληγέντες από την πετρελαιοκηλίδα που προκάλεσε το ναυάγιο του Prestige

Το ναυάγιο του πετρελαιοφόρου Prestige τον περασμένο Νοέμβρη και η συνακόλουθη πετρελαιοκηλίδα αποτελούν αναμφίβολα τη μεγαλύτερη οικολογική καταστροφή στη σύγχρονη ιστορία της Ισπανίας και έπληξαν χιλιάδες κόσμο. Το ίδιο το Ευρωπαϊκό Συμβούλιο κατά τη σύνοδό του στην Κοπεγχάγη (βλ. συμπεράσματα αριθ. 32, 33 και 34) εξέφρασε τη λύπη του και τη βαθειά ανησυχία του για το σοβαρό ατύχημα του Prestige στα ανοικτά των βορειοδυτικών ακτών της Ισπανίας και εκτίμησε ότι οι βλάβες που προκλήθηκαν στο θαλάσσιο περιβάλλον και σε κοινωνικο-οικονομικό επίπεδο, καθώς και η απειλή για τα μέσα διαβίωσης χιλιάδων ατόμων είναι απαράδεκτες.

Ποια συγκεκριμένα μέτρα ενίσχυσης προς τους πληγέντες και τις πληγείσες ζώνες έλαβε η Επιτροπή μέχρι τις 31 Δεκεμβρίου 2002·

Ποιες είναι οι ημερομηνίες έγκρισης και τα εκάστοτε ποσά· Πότε ζητήθηκαν από την Ισπανία·

Συνεπάγεται κάποιο από αυτά τα μέτρα κάποιους συμπληρωματικούς πόρους που βαρύνουν τον κοινοτικό προϋπολογισμό, τους οποίους η Ισπανία θα ελάμβανε ούτως ή άλλως βάσει του κοινοτικού δικαίου, ακόμα και αν δεν είχε προκληθεί η φυσική αυτή καταστροφή·

Απάντηση του κ. Barnier εξ ονόματος της Επιτροπής

(6 Φεβρουαρίου 2003)

Η Επιτροπή συμμερίζεται τη γνώμη του Αξιότιμου Μέλους του Κοινοβουλίου για να εκφράσει την αλληλεγγύη της με τις χιλιάδες ατόμων που ζημιώθηκαν από το ατύχημα του πλοίου Prestige. Η Ένωση μπορεί να στηρίξει με διαφόρους τρόπους τις ισπανικές αρχές για να αντιμετωπίσουν τις επιπτώσεις του ατυχήματος.

Πρώτον, στο πλαίσιο της ισχύουσας νομοθεσίας, η ισπανική κυβέρνηση έχει τη δυνατότητα να χρησιμοποιήσει ορισμένες πιστώσεις του Feder και του Ταμείου Συνοχής, που ήδη παραχωρήθηκαν στην Ισπανία για την περίοδο 2000-2006, για να αντιμετωπίσει τις επιπτώσεις της καταστροφής. Η Επιτροπή πληροφορεί το Αξιότιμο Μέλος του Κοινοβουλίου ότι οι ισπανικές αρχές έχουν ήδη γνωστοποιήσει την επιθυμία τους να χρηματοδοτήσουν ορισμένες εργασίες καθαρισμού από το μέτρο 3.5 (Actuaciones medioambientales en costas) του επιχειρησιακού προγράμματος της Galicia 2000-2006, για το οποίο έχει δοθεί ενίσχυση Feder ύψους 64 516 472 ευρώ.

Δεύτερον, για να αμβλυνθούν οι επιπτώσεις του ατυχήματος στον τομέα της αλιείας, η Επιτροπή πρότεινε στο Συμβούλιο ορισμένες τροποποιήσεις του ισχύοντος νομικού πλαισίου για τις διαρθρωτικές παρεμβάσεις στον τομέα της αλιείας, για να στηρίξει τον αλιευτικό στόλο και τον τομέα τηςδατοκαλλιέργειας στην περιοχή αυτή, και να τους χορηγήσει οικονομική ενίσχυση.

Μετά από την πρόταση αυτή, το Συμβούλιο ενέκρινε, στις 20 Δεκεμβρίου 2002, τον κανονισμό (ΕΚ) αριθ. 2372/2002, για τη θέσπιση ειδικών μέτρων για την αποζημίωση της ισπανικής αλιείας, οστρακοκαλλιέργειας καιδατοκαλλιέργειας που έχουν πληγεί από τη ρύπανση πετρελαίου που προκλήθηκε από το πλοίο Prestige(1).

Έχει προβλεφθεί συνολική κοινοτική επιχορήγηση 30 εκατ. ευρώ για τα εξής ειδικά μέτρα:

α) αποζημίωση των ατόμων και των ιδιοκτητών επιχειρήσεων για την προσωρινή παύση των δραστηριοτήτων τους·

β) μέτρα για να ενθαρρυνθεί η αντικατάσταση των μηχανών αλιείας και των άλλων βοηθητικών εξοπλισμών, καθώς και η επισκευή των σκαφών που έχουνποστεί ζημίες και η αντικατάσταση των κατεστραμμένων στοιχείων·

γ) μέτρα για να ενθαρρυνθεί ο καθαρισμός, η ανασύσταση και η αναδιάρθρωση των περιοχών οστρακοκαλλιέργειας καιδατοκαλλιέργειας·

δ) μέτρα για να αποζημιωθεί η αντικατάσταση των αποθεμάτων οστρακοειδών.

Τρίτον, η Επιτροπή εξετάζει και άλλους τρόπους χρηματοδότησης όπως κυρίως, από το Ταμείο Αλληλεγγύης της Ένωσης, λαμβάνοντας όμωςπόψη το γεγονός ότι το Ταμείο αυτό δημιουργήθηκε για να επεμβαίνει κυρίως σε περιπτώσεις φυσικών καταστροφών και όχι μόνο περιβαλλοντικών και ότι για το λόγο αυτό ο νομοθέτης έχει καθορίσει πολύ περιοριστικά κριτήρια επιλεξιμότητας. Η Επιτροπή εξετάζει επί του παρόντος την αίτηση πουπέβαλαν στις 14 Ιανουαρίου 2003 οι ισπανικές αρχές, σύμφωνα με τα κριτήρια του κανονισμού (ΕΚ) αριθ. 2012/2002 της 11ης Νοεμβρίου 2002 για την ίδρυση του Ταμείου Αλληλεγγύης της Ευρωπαϊκής Ένωσης. Μια ενδεχόμενη ενίσχυση του Ταμείου Αλληλεγγύης θα μπορούσε να χορηγηθεί για το καθάρισμα των ακτών. Τα συγκεκριμένα οικονομικά μέσα θα προστεθούν σε άλλες παρεμβάσεις που έχουν αποφασιστεί στο παρελθόν.

(1) ΕΕ L 358 της 31.12.2002.